Diari Oficial de la Generalitat Valenciana


Sumari del DOGV 3938, del 13-02-2001 (2001/1051)

Notificació de la resolució del Director General de Salud pública, dictada en l'expedient número GA-0605/1999.
--------------------------------------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1051


Organisme emissor
:   Conselleria de Sanitat

Tipus de document
:   Anunci

Notificació de la resolució del Director General de Salud pública, dictada en l'expedient número GA-0605/1999. [2001/A1051]
  
Com que no ha sigut possible notificar de manera personal i directa a la persona interessada la Resolució del director general per a la Salut Pública de data 13 de setembre de 2000, recaiguda en l'expedient GA-0605/1999, es publica en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 25 de gener de 2001.- El director general per a la Salut Pública: Francisco J. Bueno Cañigral.
  
«Vist l'expedient número GA-0605/99 i el recurs d'alçada presentat contra la Resolució del director territorial de Sanitat de València de 15 de febrer de 2000, resulten els fets següents.
  
Fets
  
1. Sol·licitada l'autorització sanitària de funcionament per a l'activitat de menjador col·lectiu per Gestión Integral de Negocios de Hostelería, SL, a l'establiment situat a la carretera Natzaret - Oliva, sense número, de Gandia, es practiquen visites d'inspecció els dies 2 de març i 11 d'abril de 2000 en què es comprova que:
  
- Les finestres de cuina no tenen protecció contra insectes.
  
- Insuficient capacitat frigorífica.
  
- Manteniment a temperatura ambient d'aliments que requereixen conservació en fred o calent.
  
- Els serveis higiènics de manipuladors són usats de magatzem.
  
- Dos dels manipuladors no duen el cap cobert.
  
- Existència n magatzem de tres bosses de fruita seca sense etiquetatge.
  
- El bany maria emprat per al manteniment en calent de menjar no té termòmetre lector de temperatura.
  
- Emmagatzematge incorrecte d'aliments en cambra de refrigeració.
  
- Segons manifestació de l'encarregat, es realitza servei de catering sense disposar de registre sanitari per a això.
  
2. Com a conseqüència d'això, i després del tràmit d'audiència en què no es formulen al·legacions, es dicta la Resolució del director territorial de Sanitat de València de 15 de maig de 2000, en què s'acorda la denegació de l'autorització sanitària de funcionament per incompliment del que disposen els articles 3.2, 4.6, 4.13, 7.1, 16.3, 16.7, 17.5 i 17.7 del Reial Decret 2.817/1983, de 13 d'octubre, pel qual s'aprova la Reglamentació Tècnica Sanitària de menjadors col·lectius.
  
3. Contra la resolució del director territorial de Sanitat de València es presenta un recurs d'alçada en què se'n sol·licita l'anul·lació, al·legant que s'han esmenat les deficiències.
  
Davant d'aquests fets són de consideració els següents fonaments de dret.
  
Fonaments de dret
  
1. La competència d'aquesta Direcció General té el seu suport legal en els articles 12 i 16 del Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
2. Com a conseqüència de les al·legacions contingudes en el text del recurs, es practica una nova visita d'inspecció el 18 de juliol de 2000, en què es comprova que, com manifestava el recurrent, han sigut corregides les deficiències que havien determinat la denegació de l'autorització sanitària, i s'emet un juí crític favorable. En conseqüència, i d'acord amb els principis d'economia procedimental i eficiència que informen l'actuació administrativa, es considera procedent la concessió de l'autorització sanitària.
  
Vistos els preceptes esmentats i la resta de general aplicació, resolc:
  
Estimar el recurs presentat per Gestión Integral de Negocios de Hostelería, SL, contra la resolució del director territorial de Sanitat de València.
  
La present resolució exhaureix la via administrativa, i s'hi pot interposar un recurs contenciós administratiu en el termini de dos mesos, comptadors des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, seu de l'òrgan que dicta l'acte present, segons els articles 10, 14.1 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.